ফাতেমা তুজ জোহরা
জোহরা তৎকালীন বৃহত্তর বগুড়া জেলার জয়পুরহাটে এক সংস্কৃতিমনা পরিবারে জন্মগ্রহণ করেন। তার পিতা সৈয়দ ফরিদ উদ্দিন একজন রবীন্দ্র সঙ্গীত শিল্পী ছিলেন। জোহরা জয়পুরহাট সরকারি উচ্চ বিদ্যালয়ে পড়াশুনা করেন। সেই সময় থেকে তিনি সঙ্গীত চর্চা শুরু করেন, পাশাপাশি অভিনয়ও করতেন জোহরা সঙ্গীতচর্চা শুরু করেন ১৯৬৩ সালে হাবীবুর রহমান সাথীর নিকট। তিনি ১৯৭৭ সাল পর্যন্ত তার নিকট সঙ্গীতের তালিম গ্রহণ করেন। এরপর তিনি মিথুন দে'র নিকট সঙ্গীতের তালিন নেন। এছাড়া তিনি নগেন ঘোষ এবং রফিকুল আলমের কাছে গানের তালিম নেন। গান শেখা প্রসঙ্গে তিনি বলেন, "আমার বাবা বা আমার গুরুরা, ওস্তাদ হাবীবুর রহমান, নগেন ঘোষ ও রফিকুল আলম, কেউ আমাকে বলে নি যে বড় শিল্পী হতে হবে, বরং তারা আমাকে শিখিয়েছে কীভাবে সঠিকভাবে গান করতে হয়।"
সাফুরা আলিজাদেহ
সাফুরা আলিয়েভাহ এর বাবা হচ্ছেন একজন পেশাদারী চিত্রশিল্পী এবং তার মা হচ্ছেন একজন পিয়ানোবাদক ও একজন ফ্যাশন ডিজাইনার। আলিয়েভাহ যখন খুব ছোট ছিলেন তখন তিনি গান গাওয়া শুরু করেন এবং মাত্র ৬ বছর বয়সে তার প্রথম স্টেজ কার্যক্রমে উপস্থিত হন। তার কর্মজীবনের সময়, তিনি শিশুদের ব্যান্ড শার্গ উলদুজলারি ও বুলবুলার এর সাথে গান গেয়েছিলেন। আলিয়েভাহ বাকু মিউজিকাল স্কুল নং ২ হতে পিয়ানো বাজানো শেখেন, কিন্তু পরে পিয়ানো এবং স্যাক্সফোন উভয় বাজনা বাজানো শেখেন। তিনি জাতীয় প্রতিযোগিতা "ইনি উুলদুজ" এর ৮ম আসরের বিজয়ী হয়েছেন। তিনি ৮ম শ্রেণিতে পড়ার সময় থেকেই বাকু এর ২৩ নম্বর বিদ্যালয়ে পড়াশুনা করেন।